<classify> Tangu wiki iliyopita, Simba imekuwa kwenye maandalizi ya kuhakikisha wanaondoka na pointi tatu katika mchezo huo utakaopigwa Aprili 3, mwaka huu mkoani Njombe ili kuzidi kujiweka sawa katika kuwania ubingwa msimu huu.Lechantre amefunguka akisema baada ya kuisuka timu yake kwenye kupambana kucheza kwa mbinu tofauti katika mechi inayohitaji matokeo na siyo pointi kama ilivyokuwa kwa Al Masry ya Misri kwenye michuano ya Kombe la Shirikisho, sasa amebadili mipango na amewaeleza wachezaji wake nini cha kufanya ili kumaliza mchezo mapema dhidi ya Njombe.Amefafanua zaidi kuwa katika mechi hiyo hakuna cha ziada cha kufanya zaidi ya kushambulia na kucheza kwa kuwaandama wapinzani wao mwanzo mwisho ili kuhakikisha wanaanza vyema kuondoka na pointi tatu katika mechi hiyo kati ya 30 zilizosalia kabla ya kumalizika kwa ligi msimu huu.Maandalizi yamekuwa mazuri na tumekuwa na mbinu za tofauti kuelekea katika mechi hiyo maana hii ni tofauti na ile ya Al Masry.Kule wachezaji walibadilika kutokana na mechi ilihitaji matokeo zaidi na si pointi tatu, lakini huku tunahitaji zaidi pointi.Kwa hiyo lazima tubadilike kutokana na mazingira, maana mechi ya Njombe muhimu zaidi ni pointi, hivyo tutaingia kwa lengo la kushambulia kwa muda wote langoni mwa wapinzani na kufanya kila linalowezekana kutokana na tulivyojiandaa kuhakikisha tunaondoka na pointi tatu, alisema kocha huyo Mfaransa.  <topic>: michezo 